b'\n_START_ARTICLE_\nKopenski hitrostni rekord\n_START_PARAGRAPH_\nKopenski hitrostni rekord je najhitrej\xc5\xa1a hitrost, ki jo katerokoli vozilo na kolesih lahko dose\xc5\xbee na tleh, v nasprotju z vodnim, zra\xc4\x8dnim ali na tirih. Uveljavljeno pravilo je, da se hitrost meri na dogovorjeni razdalji, \xc5\xa1teje pa povpre\xc4\x8dna hitrost dveh vo\xc5\xbeenj v obeh smereh proge. Aktualni absolutni rekorder je ThrustSSC, dirkalnik z dvojnim turboreaktivnim motorjem, ki je dosegel hitrost 1228 km/h (763 mph) na progi dolgi eno miljo, pri \xc4\x8demer je prebil zvo\xc4\x8dni zid. Obstajajo rekordi za posamezne tipe vozil, kot so motocikli, kjer je rekorder Chris Carr z 564.69 km/h (350.884 mph) ali vozila na parni pogon, kjer dr\xc5\xbei rekord Fred Marriott z 205.45 km/h (127.659 mph). Toda ta seznam vsebuje le absolutne rekorde za vozila s kolesi po tleh, brez uporabe tirov. Nekateri zgodnji rekordi so starej\xc5\xa1i kot pravilo za merjenje, zato so lahko sporni._NEWLINE_Britanski pilot Andy Green dr\xc5\xbei kopenski hitrostni rekord rekord za motorno vozilo s 1228 km/h (763 mph) z dirkalnikom Thrust Super Sonic Car. Rekord je bil postavljen v pu\xc5\xa1\xc4\x8davi Black Rock Desert v Nevadi 15. oktobra 1997. Beseda motor v konvencionalnem smislu ne velja za ta dirkalnik, kajti poganjata ga dva reaktivna motorja Rolls Royce, ki skupaj proizvajata potisno silo 440,000 N. Med svojo rekordno vo\xc5\xbenjo je Thrust SSC pospe\xc5\xa1il do 970 km/h (600 mph) v le \xc5\xa1estnajstih sekundah, postal pa je tudi prvi dirkalnik, ki je prebil zvo\xc4\x8dni zid.'